b"\n_START_ARTICLE_\nZinnwaldita\n_START_SECTION_\nCaracter\xc3\xadstiques\n_START_PARAGRAPH_\nLa zinnwaldita \xc3\xa9s considerada una s\xc3\xa8rie de soluci\xc3\xb3 s\xc3\xb2lida entre la siderofil\xc2\xb7lita i la polilitionita, amb una f\xc3\xb3rmula entre KFe\xc2\xb2\xe2\x81\xba\xe2\x82\x82Al(Al\xe2\x82\x82Si\xe2\x82\x82O\xe2\x82\x81\xe2\x82\x80)(OH)\xe2\x82\x82 i KLi\xe2\x82\x82Al(Si\xe2\x82\x84O\xe2\x82\x81\xe2\x82\x80)(F,OH)\xe2\x82\x82. Pertany al grup mica de minerals. En exfoliar-se, les l\xc3\xa0mines s\xc3\xb3n flexibles i el\xc3\xa0stiques, pel que un cop doblegades tendeixen a recuperar la seva forma original. Els bells exemplars s\xc3\xb3n molt cobejats pels col\xc2\xb7leccionistes per la seva escassetat i raresa.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un mineral de formaci\xc3\xb3 neumatol\xc3\xadtica que apareix en roques pegmatites hidrotermals del granit, en el mateix ambient que poden formar la cassiterita i el topazi. Els minerals m\xc3\xa9s t\xc3\xadpicament associats a aquest mineral s\xc3\xb3n quars, apatita, feldespat i altres minerals met\xc3\xa0l\xc2\xb7lics. Hi ha importants jaciments a Cornwall (Anglaterra), Sax\xc3\xb2nia (Alemanya) i a Calif\xc3\xb2rnia. \xc3\x89s explotat en mines per a l'obtenci\xc3\xb3 industrial de liti."